CELEX: 32018R1277
Language: sl
Date: 2018-09-18 00:00:00
Title: Uredba Sveta (EU) 2018/1277 z dne 18. septembra 2018 o določitvi izvoznih nadomestil za perutninsko meso

24.9.2018   
               
               
                  SL
               
               
                  Uradni list Evropske unije
               
               
                  L 239/1
               
            
         UREDBA SVETA (EU) 2018/1277
         z dne 18. septembra 2018
         o določitvi izvoznih nadomestil za perutninsko meso
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     V Uredbi Sveta (ES) št. 1234/2007 (1), ki je bila razveljavljena z Uredbo (EU) št. 1308/2013 Evropskega parlamenta in Sveta (2), je bila Komisija pooblaščena za določitev nadomestil, kadar je to potrebno v skladu z merili in zahtevami iz Uredbe (ES) št. 1234/2007. Na tej podlagi je bila sprejeta Izvedbena uredba Komisije (EU) št. 689/2013 (3).
                  
               
                     (2)
                  
                  
                     Sodišče je s sodbo z dne 20. septembra 2017 (4) Izvedbeno uredbo (EU) št. 689/2013 razglasilo za nično. Sodišče je navedlo, da nespoštovanje postopkovnih pravil v zvezi s sprejetjem akta, ki posega v položaj, pomeni bistveno kršitev postopka in je zato treba akt, pri katerem je taka kršitev podana, razglasiti za ničen.
                  
               
                     (3)
                  
                  
                     Sodišče je razsodilo tudi, da ne glede na kršitev osnovnih postopkovnih zahtev ni bilo ugotovljene nobene napake, ki bi vplivala na skladnost akta, v katerem so potrebni ukrepi za izvajanje Uredbe (ES) št. 1234/2007. Zato je zaradi pravne varnosti in v izogib negativnemu vplivu na izvajanje Uredbe (ES) št. 1234/2007 odločilo, da se učinki sporne uredbe ohranijo do začetka veljavnosti novega akta, ki jo bo nadomestil.
                  
               
                     (4)
                  
                  
                     Uredba (EU) št. 1308/2013 je razveljavila postopkovne določbe Uredbe (ES) št. 1234/2007 glede sprejetja aktov o določitvi nadomestil. Uredba (EU) št. 1308/2013 se uporablja od 1. januarja 2014.
                  
               
                     (5)
                  
                  
                     Zato je treba določiti izvozna nadomestila za perutninsko meso na isto raven, kot so bila določena v Izvedbeni uredbi (EU) št. 689/2013, da se upošteva sodba Sodišča. Ta uredba bi se zato morala uporabljati retroaktivno za obdobje med 19. julijem 2013 in 31. decembrom 2013.
                  
               
                     (6)
                  
                  
                     Nadomestila bi bilo treba dodeliti samo za proizvode, za katere je dovoljen prosti pretok v Uniji in imajo identifikacijsko oznako iz točke (b) člena 5(1) Uredbe (ES) št. 853/2004 Evropskega parlamenta in Sveta (5). Navedeni proizvodi bi prav tako morali izpolnjevati zahteve Uredbe (ES) št. 852/2004 Evropskega parlamenta in Sveta (6).
                  
               
                     (7)
                  
                  
                     Nadomestila, veljavna do sprejetja Izvedbene uredbe (EU) št. 689/2013, so bila določena z Izvedbeno uredbo Komisije (EU) št. 360/2013 (7). Prenehanje učinkov Izvedbene uredbe (EU) št. 689/2013 bi torej med drugim pomenilo, da se uporablja Uredba (EU) št. 360/2013. Zaradi pravne varnosti bi bilo zato treba Uredbo (EU) št. 360/2013 razveljaviti –
                  
               SPREJEL NASLEDNJO UREDBO:
         
            Člen 1
            
               1.   Izvozna nadomestila se odobrijo za proizvode in za obdobje, določene v v Prilogi k tej uredbi ob upoštevanju pogojev iz odstavka 2 tega člena.
            
            
               2.   Proizvodi, ki so upravičeni do izvoznih nadomestil na podlagi tega člena, izpolnjujejo ustrezne zahteve uredb (ES) št. 852/2004 in (ES) št. 853/2004 ter zlasti zahtevo, da so pripravljeni v odobrenem obratu in izpolnjujejo pogoje označevanja identifikacije iz oddelka I Priloge II k Uredbi (ES) št. 853/2004.
            
         
         
            Člen 2
            Izvedbena uredba (EU) št. 360/2013 se razveljavi.
         
         
            Člen 3
            Ta uredba začne veljati sedmi dan po objavi v Uradnem listu Evropske unije.
            Uporablja se od 19. julija 2013 do 31. decembra 2013.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. septembra 2018
            
               
                  Za Svet
               
               
                  Predsednik
               
               G. BLÜMEL
            
         
         
            (1)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).
         
            (2)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
         
            (3)  Izvedbena uredba Komisije (EU) št. 689/2013 z dne 18. julija 2013 o določitvi izvoznih nadomestil za perutninsko meso (UL L 196, 19.7.2013, str. 13).
         
            (4)  Sodba z dne 20. septembra 2017, Tilly-Sabco/Komisija, C-183/16 P, ECLI:EU:C:2017:704.
         
            (5)  Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).
         
            (6)  Uredba Evropskega parlamenta in Sveta (ES) št. 852/2004 z dne 29. aprila 2004 o higieni živil (UL L 139, 30.4.2004, str. 1).
         
            (7)  Izvedbena uredba Komisije (EU) št. 360/2013 z dne 18. aprila 2013 o določitvi izvoznih nadomestil za perutninsko meso (UL L 109, 19.4.2013, str. 27).
      
      
         
            PRILOGA
            
               IZVOZNA NADOMESTILA ZA PERUTNINSKO MESO, KI SE UPORABLJAJO OD 19. JULIJA 2013 DO 31. DECEMBRA 2013
            
            
                        Oznaka proizvoda
                     
                     
                        Namembni kraj
                     
                     
                        Merska enota
                     
                     
                        Znesek nadomestila
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 pcs
                        EUR/100 pcs
                        EUR/100 pcs
                        EUR/100 pcs
                        EUR/100 pcs
                        EUR/100 pcs
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        Opomba: Oznake proizvodov in oznake namembnih držav niza „A“ so določene v Uredbi Komisije (EGS) št. 3846/87 (UL L 366, 24.12.1987, str. 1).
                        Druge namembne države so: V03: A24, Angola, Saudova Arabija, Kuvajt, Bahrajn, Katar, Oman, Združeni arabski emirati, Jordanija, Jemen, Libanon, Irak in Iran.